Ritratt: PA L-Awtorità tal-Ippjanar (PA) ipposponiet id-deċiżjoni tagħha dwar applikazzjoni kontroversjali biex jinbnew appartamenti u garaxxijiet qrib l-irdum f'Ta' Sannat. F'seduta virtwali t-Tlieta, l-iżviluppaturi nsistew li l-Awtorità tal-Ippjanar tinjora r-rakkomandazzjoni għar-rifjut tal-uffiċċjali tagħha stess u tmur quddiem Kunsill Eżekuttiv, bil-PA tiddeċiedi li tiddeferixxi l-każ għall-1 ta' Marzu u titfgħu f'idejn l-Eżekuttiv. L-NGO Moviment Graffitti kkritikat din id-deċiżjoni tal-PA fuq post fuq Facebook, hekk kif qalet li l-Kunsill Eżekuttiv "m'għandu assolutament l-ebda mandat legali li jinvolvi ruħu fl-ipproċessar ta' tali applikazzjonijiet." L-applikazzjoni (PA/02087/21) biex jinbnew 73 flat u 60 garaxx, hija waħda minn tliet applikazzjonijiet li flimkien se jagħmlu blokk ta' 125 appartament 300 metru biss minn tarf l-irdum. Uffiċjal tal-każ tal-PA rrakkomanda li l-applikazzjoni tkun rifjutata minħabba li l-iżvilupp jaqbeż il-limitu tal-għoli permess mill-politiki tal-ippjanar. Dawk li oġġezzjonaw qalu li l-iżviluppaturi qasmu l-proġett mostruż fi tliet applikazzjonijiet f'tentattiv li jaqsmu l-pjanijiet u jevitaw l-iskrutinju tal-PA. L-NGOs Din l-Art Helwa u Moviment Graffitti ilhom jopponu għall-proġett, li huwa mmexxi minn Mark Agius. Il-proġett jifforma parti mill-portafoll ta' Agius, Joseph Portelli u Daniel Refalo. Iż-żewġ applikazzjonijiet l-oħra li apparentement jiffurmaw parti mill-proġett diġà ġew approvati mill-PA, minkejja li t-tnejn kienu rakkomandati li jiġu rifjutati. "Waqqfu l-proġett illegali ta' Portelli f'Ta' Sannat minnufih" – Graffitti Waqt is-seduta tat-Tlieta, iċ-Chairperson tal-Kummissjoni tal-Ippjanar, Stephania Baldacchino u l-membru tal-bord Anthony Camilleri talbu lill-perit Saviour Micallef biex jissottometti tpinġija ta' streetscape li juri l-għoli ta' bini approvat fit-triq kif ukoll l-għoli tal-iżvilupp propost fl-applikazzjoni. Il-Bord talab ukoll għall-kjarifika jekk is-sit hux fejn żona barra miż-żona tal-iżvilupp (ODZ). Kemm Baldacchino u Camilleri qalu li huma meħtieġa l-fehmiet tal-Bord Eżekuttiv tal-PA qabel ma tittieħed id-deċiżjoni. Iżda l-PA m'għandiex Bord Eżekuttiv, iżda Kunsill Eżekuttiv immexxi miċ-Chairman Eżekuttiv tal-PA, Martin Saliba. L-uffiċjal tal-każ intalab ukoll jikkjarifika jekk kienux inidirizzati l-oġġeżżjonijiet li ġaluh jagħtu parir ta' rifjut. Issa hu mistenni li l-PA tieħdu deċiżjoni fl-1 ta' Marzu. "Dan tbażwir bla skrupli li m'aħniex ser noqgħodu għalih", kitbet l-NGO Moviment Graffitti fuq il-post fuq Facebook. KUN MINN TAL-EWWEL LI TIRĊIEVI L-AĦĦAR AĦBARIJIET Niżżel l-App ta' Newsbook